# אסתר המלכה

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אסתר המלכה היא גיבורת מגילת אסתר ונס ההצלה של חג הפורים. מתוארת במגילת אסתר כאשתו של אחשורוש לאחר ושתי.

אתר קבר באירן, שבו קבורים, על פי המסורת, אסתר המלכה ומרדכי היהודי

אסתר, שנקראה גם הדסה, גודלה על ידי מרדכי שהיה בן דודה, לאחר שאביה ואמה מתו. כאשר חיפש המלך אחשוורוש אשה במקום ושתי, נלקחה גם אסתר אל בית המלך ונבחרה להיות המלכה בגלל יופיה. בדברי חז"ל, אסתר מתוארת כאשה תמה שנלקחת בכוח אל ארמון המלך. אסתר הסתירה לבקשת מרדכי את זהותה ואת היותה יהודיה.

כאשר המן קיבל רשות מהמלך להשמיד את היהודים, נתבקשה אסתר על ידי מרדכי לגשת אל המלך ולהתחנן להצלת היהודים. אסתר בתחילה מוצגת באור שלילי, כאשר היא חוששת לגורלה, אך לאחר מכן היא מתעשתת ומחליטה לשים נפשה בכפה, ולסכן את עצמה בעבור עמה. באמצעות סדרת תחבולות ומניפולציות היא מצליחה להפיל את המן מרום מעלתו ולהציל את העם היהודי מכליה. יתר על כן, היא תובעת מחכמים לחוג את חג הפורים לדורות, ומקבלת את מבוקשה.

לפני בואה של אסתר אל היכלו של המלך אחשוורוש לבקש את ביטול הגזרה של המן ביקשה אסתר ממרדכי :"לך כנוס את כל היהודים הנמצאים בשושן וצומו עלי ואל תאכלו ואל תשתו שלשת ימים לילה ויום גם אני ונערתי אצום כן". (מגילת אסתר ד', א', י"ג-ט"ז)לזכר צום זה מתקיימת בי"ג באדר (ערב חג הפורים) תענית אסתר. יש מפרשים הטוענים כי תענית זו אינה זכר לשלושת ימי התענית בימי מרדכי ואסתר, אלא זכר לתענית היהודים בי"ג באדר ביום שנקמו באויביהם. השם הפרסי של הגיבורה: "אסתר", לקוח משמה של האלה הבבלית אִשתר או מן המילה הפרסית star (כוכב); ואילו שמה היהודי הוא "הדסה" כשמו של השיח הדס.

מקור: http://he.wikipedia.org../../../%D7%90/%D7%A1/%D7%AA/%D7%90%D7%A1%D7%AA%D7%A8_%D7%94%D7%9E%D7%9C%D7%9B%D7%94.html

קטגוריות: אישים בתנ"ך | נביאות | נשים בעולם היהודי | פורים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Esperanto
- Eesti
- Suomi
- Français
- 日本語
- Norsk (nynorsk)